
PARTIDO RED DEMOCRATICO 
TUR CAMINDA 
NA MUNDO 
A LEGALISA 
CANNABIS 


NA ARUBA NO 


DIABIERNA atardi pa mas o menos 3:10 central di polis ta wordo notifica di un caso di 
hincamento na Modanza. Na yegada di patruya a bin topa cu e victima. Ambulance tambe a 
presenta na e sitio pa asina duna asistencia medico na e victima y a transporte pa hospital. 
Recherche a presenta na e sitio pa cuminsa cu e investigacion pa determina kico exacta- 
mente a sosode. Un rato despues a haci detencion di un total di 8 hoben menor di edad y 
na unda nan a wordo transporta pa warda di Playa. E caso ta bao investigacion y e hoben 
cu a ser hinca su situacion te cu awo ta stabiel. 


OCHO MENOR DETENI PA 
UN CASO DI HINCAMENTO 

C 
u gran fanfaria e gran proyecto di 
‘canabis medicinal,’ a wordo pre- 
senta pa gabinete Wever Croes I, for- 
ma pa partidonan MEP-POR y RED pero 
nunca esaki a bira realidad y awe e 
di dos gabinete Wever Croes no ta ni 
menciona e proyecto aki. 
Manera ta conoci e tres partidonan 
cu a goberna for di 2017 te cu 2021 
parcialmente, a presenta e vision di 
partido RED y su lider Ricardo Croes, 
como e di dos pilar economico pa Aruba 
y a presenta diferente opcion cu tin pa 
cultivo controla di marihuana, percura 
pa un entrada grandi pa e pais. 
Na e ciudad di Florida y otro sitionan na 
Merca por a mira con e industria aki di 
canabis medicinal a crece y bira algun 
multimiyonario y cu ta sigui expande 
su mes cu contactonan rond mundo. 
E tipo di industria aki cu a wordo carga 
y presenta pa Ricardo Croes di RED, 
den inicio di gobernacion gabinete 
Wever Croes a haya hopi atencion pero 
poco poco esaki a perde interes pero 
sin duda tabatin varios grupo liga na e 
propio partido partnernan di coalicion 
di RED, esta MEP y POR, tambe a bin 
forma parti di e plan grandi aki. 
Hasta lo tabatin reparticion di cierto 
parti di e tereno di e refineria cu gobi- 
erno lo a duna opcion pa esakinan pa e 
proyecto aki cu nunca a lanta cabes y a 
muri finalmente un morto den soledad. 
Cu tur investigacion andando riba 
otorgamento di tereno di gobierno, lo 
ta bon pa autoridadnan concerni tira 
bista den e henter e desaroyo aki, mira 
si ainda e opcionnan aki ta “geldig” y 
riba nomber di kende esakinan lo ta 
registra, si esaki a tuma luga anto. 
Ricardo Croes lider di RED e siman aki, 
durante conferencia di prensa a bin 
bek riba e proyecto di cannabis medic- 
inal mustrando cu ainda gobierno no a 


traha riba un desaroyo economico pa 
crea un pilar economico nobo cu sin 
duda lo a percura desaroyo economico 
y laboral. 
E lider di RED tambe a cuestiona e rol 
cu kisas Hulanda ta hunga den maneho 
di e sector primario na Hulanda y kisas 
na Aruba tambe caminda e forma di 
procede aki ta wordo hopi cuestiona 
pa cu esaki. 
Na mes momento sr Croes a mustra 
cu ta hopi straño e hecho cu aki na 
Aruba, ningun mandatario den e actual 
coalicion, nunca a bin dilanti y trata e 
asunto aki y pa mira kico ta pasando 
cu e proyecto aki cu ta parce ta wordo 
cubri pa un capa misterioso y caminda 
ningun hende, ni parlamento, sa kico 
pasando. 
Na mes momento Ricardo Croes a 
cuestiona e forma con pa dos aña largo 
Prome Minister Wever Croes a goberna 
a base di un ley dor di e pandemia, como 


un asina yama “opperbevelhebber” 
caminda e por a carga responsabilidad 
di diferente ministerio cu no tabata cay 
bou di su responsabilidad, cu ta un tipo 
di “verordening” cu mester tin un dura- 
cion pa determina pa mesun ley aki, cu 
tin un duracion di seis luna pero aki na 
Aruba esaki a dura dos aña. 


Legalisacion di cannabis segun e lider 
di RED tabata conta cu sosten di casi 
tur partido den gobernacion y oposi- 
cion pero ningun a actua contra di e 
forma con gobierno a pone e di dos 
pilar economico di Aruba un banda. 
Pa colmo ningun caminda den presu- 
puestonan presenta di tanto 2022 como 
e concepto presenta na Parlamento 
pa presupuesto 2023, ni sikiera e 
palabra cannabis ta aparece y aki tin 
cu mustra cu tampoco tin claridad riba 
e opcionnan cu lo tin caba riba tereno 
di e refineria di San Nicolas. 


Cannabis medicinal no a y 
lo no bira di dos pilar economico 


Pero tin opcion riba tereno caba di refineria 

U 
n di e retonan grandi cu Gobier- 
no tin ta pa baha gastonan di per- 
sonal. Y prome cu papia di baha gasto, 
mester tin gastonan bou control. Go- 
bierno a constata e aña aki cu e gas- 
tonan di overtime den gobierno prac- 
ticamente ta saliendo for di control y 
mester a tuma un decision. 


Prome Minister Evelyn Wever-Croes a 
indica cu desde 15 di September tin 
un maneho di overtime den gobierno 
pa motibo cu e placa cu tin disponibel 
pa overtime ta bay caba si no bin cu 
e medidanan aki. E medidanan ta pa 
evita cu no tin placa pa paga overtime. 
“E temponan aki ta diferente cu otro 
temponan, ya cu otro temponan bo por 
a surpasa bo presupuesto y bo ta haya 
bo pago toch. Pero awor cu nos mester 
pone orden den e situacion financiero 
di nos pais specialmente despues di 
Covid, nos no por djis surpasa e presu- 
puesto”. 


Esaki a pone cu pa proteha e poco 
fondo cu a resta p’e departamentonan 
cu realmente mester traha overtime, 
Gobierno a bin cu e siguiente maneho: 


Departamentonan 
ehecutivo 
di 
Gobierno cu mester traha 24/7 entre 
otro Polis, Aduana etc., tin un fondo 
disponibel pa overtime pasobra nan 
tur tin falta di personal, lo tin un kap di 
40 ora pa luna pa persona. 


Si un persona ta traha 40 ora pa siman 
y e mester traha overtime, mester 
cuminsa pensa riba su salud y famia. 
Tin hende ta bay cas cu 100 a 200 ora 
di overtime pa luna. Esaki no ta bon pa 
e persona ni pe organisacion. 


Pa departamentonan cu no ta ehecu- 


tivo tin un otro maneho. Pa e depar- 
tamentonan aki por traha overtime lo 
mester un aprobacion di su Minister 
adelanta splicando e motibo di e over- 
time. E minister mester bay di acuerdo 
pero e oranan aki no por wordo paga 
pasobra no tin placa pe. Nan lo por 
tum’e si como timeback. Esaki ta e 
maneho pa resto di e aña cu a bin na 
vigor 15 di September. 


“Intencion di Gobierno ta pa evalua 
con esaki ta bay di awor pa fin di aña 
pa nos ta sigur cu tin placa pa esnan 
cu mester traha overtime. Otro aña lo 
bin cu un maneho di overtime nobo 


cu lo conta pa tur departamento pero 
esaki ta un periodo cu nos ta bay tuma 
awor pa evalua kico ta pasando pa 
nos ta sigur cu e placa ta bay unda e 
echt mester bay pasobra Gobierno no 
tin placa mas pa sigui paga caminda 
cu realmente bo por tuma otro decisi- 
onnan pa evita e gasto. 


Un carta a wordo manda pa tur Hefe di 
Departamento y nos ta trahando cu e 
diferente departamentonan tambe pa 
yuda nan traha planificacion pa asina 
nos por soluciona cualkier inconve- 
niencia cu nos topa riba nos caminda”, 
Prome Minister a finalisa bisando. 


Prome Minister Evelyn Wever-Croes: 


Maneho nobo di overtime ta na vigor 
desde 15 di september 2022 

D 
en historia di pais Aruba, 
semper e sistema di votacion 
a keda igual, nunca e taba- 
ta un problema y nunca a sur- 
gi problema te cu e ultimo pro- 
ceso electoral di 2021, caminda 
a keda duda grandi den e forma 
con henter e proceso di votacion a 
tuma luga. 


E siman aki miembro di fraccion RAIZ, Raymicheline Raymond 
a presenta un concepto di ley pa cambio di e sistema con lo 
mester bay aloca e asunto di “restzetels” den futuro. 
Parlamentario Raymond a mustra cu ta un concepto cu el a 
hinca den otro hunto cu Carlos Guiamo kende tabata candi- 
dato number 6 riba lista di partido RAIZ y a logra 221 voto 
pero ta funcionando actualmente como ‘fraktiemedewerker” 
pa fraccion. 
Na prome luga ta bon pa mustra cu no tin nada malo pa cu e 
iniciativa aki ya cu ta mustra riba un pensamento di partido 
politico cu lo kier mira cambio den e sistema y caminda den 
pasado tambe tin otro politiconan tambe kier a introduci 
cambio den henter e forma con ta eligi parlamentario- y 
ministernan. 


Si ta un tiki straña cu un parlamentario cu ta sosteniendo 
un gabinete cu na e momentonan aki ta dilanti un reto 
inmenso pa evita un “aanwijzing,”, un gabinete cu a wordo 
atendi tanto pa RMR como CAft di no ta cumpli cu conseho 
y recomendacionnan palabra, ta bay enfoca su mes riba un 
proceso cu na e momentonan aki sigur, no ta al caso. 
No solamente e crisis pero sin duda fraccion di RAIZ mester 
por ta na altura di e situacion delicado cu pueblo ta pasando 
aden, caminda e inflacion fuerte a dal casi tur famia rond 
di e isla, aumentando e pobresa na limitenan hopi tristo, 
creando hamber den centenares di cas pa falta di placa. 
Un momento caminda e impacto cu su gobierno mes ta insisti 
ariba di e pandemia di covid y e conflicto arma entre Rusia 
y Ukraina, sin duda no ta momento adecuado pa atende cu 
cambio di un sistema di eleccion cu ta hancra den fundeshi 
di nos democracia pa asina hopi tempo. 
Kisas e concepto di ley nobo segun fraccion di RAIZ lo ta 
mas husto pero pa otronan e sistema cu ta ‘in place’ na e 
momentonan aki, ta rekeri mas cambio pa e organisacionnan 
politico mes haci pa loke con nan ta organisa nan lista, 
kende nan kier pa representa nan como Parlamentario y 
como Minister. 


Na momento c’un politico kier papia di “deseo di un 
pueblo” den un proceso electoral, ya caba e expresion ey di 
Parlamentario di RAIZ ta bira controversial, ya cu analisando 
resultado di eleccion di 2021, e deseo grandi di pueblo di 
Aruba, tabata un coalicion entre partido MEP y AVP. 
Dos partido cu segun “deseo” di pueblo a ricibi hunto e total 
impresionante di 39049 voto den e proceso electoral, cual 
tabata bon pa 16 asiento, un base mas cu solido cu pueblo 
segun e vision di parlamentario Raymond di RAIZ, tambe 
mester tuma den consideracion. 
E dos partidonan grandi, cu segun e pensamento di 
Parlamentario aki, a triplifica e cantidad di voto di e otro 
tres partidonan cu a ricibi sosten pa asiento for di pueblo 
votado. 
Pues ora cu ta papia di cierto cambionan cu mester bin 
pa atende cu por ehempel “restzetels” lo ta na su luga pa 
analisa y busca un forma pa “realmente” cumpli cu deseo di 
pueblo, pone e rivalidad politico un banda manera ta pasa 
den otro paisnan grandi, ya cu gobernacion di e pais ta pa 
percura pa pueblo haya e miho gobierno cu e merece di tin 
y pa cual pueblo a vota p’e. 
En realidad e coalicion cu parlamentario Raymond ta sostene 
na e momentonan aki, matematicamente NO ta deseo di 
pueblo, mirando e hecho cu MEP y RAIZ nan total di voto 
hunto ta yega na 26182 mientras cu e otro tres partidonan 
cu tin representacion den Parlamento, tin 26432 voto, pues 
un sosten cu sin duda no por ta confia cu deseo di pueblo. 


Tur organisacion politico, tanto e dos partidonan grandi, 
cual ta ser referi na nan hopi como e otronan chikito, tin cu 
traha duro pa trata di convence pueblo pa nan bira “deseo 
di pueblo” y ta dificil pa kere cu un cambio den e sistema 
cu a funciona pa asina hopi tempo pa loke ta reparticion di 
asiento, lo ta e solucion pa un miho gobernacion. 
Kisas realmente e momento a yega pa pueblo cuminsa vota 
a base di “vision y programa di gobernacion” cu e organ- 
isacionnan politico ta presenta na pueblo pa haya nan 
sosten. 
Un programa di contenido, no un A4 riba cual nan ta solu- 
ciona e problema di finansa di e pais, of con nan ta trece 
e mesun proyectonan cu nunca a wordo cumpli, pa gana 
simpatia cu mesun mentalidad tradicional. 
Na e momentonan aki sinembargo, c’un crisis grandi asina 
dilanti di e pais, no ta momento pa busca un sistema pa 
miho reparticion di restzetels, sigur na momento cu e mesun 
partido aki ta formando parti di e problema serio cu tin cu 
Hulanda. 


Editorial - Maritza Maduro 


Den tempo di crisis no por cu 
sistema di votacion ta primordial 

EXECUTORIALE OPENBARE VERKOOP 


Op vrijdag 30 september 2022 des namiddags om 14.00 uur, zal in de vergaderzaal van 
de “Aruba Surfside Marina”, L.G. Smith Boulevard 7, Oranjestad, Aruba, ten overstaan van 
notaris mr M.J.C. Tromp of haar plaatsvervanger, de executoriale verkoop, als bedoeld in 
artikel 3:268 van het Burgerlijk Wetboek van Aruba, bij opbod en daarop volgende afmijning 
worden gehouden van: 


- 
een perceel eigendomsgrond groot eenhonderd twee en veertig vierkante meter 
(142 m2), gelegen aan de Weststraat, kadastraal bekend als Land Aruba Eerste 
Afdeling Sectie A nummer 396; 
- 
een perceel eigendomsgrond groot vijf en negentig vierkante meter (95 m2), 
gelegen aan de Havenstraat, kadastraal bekend als Land Aruba Eerste Afdeling 
Sectie A nummer 398; 
- 
een perceel eigendomsgrond groot negen en vijftig vierkante meter (59 m2), 
gelegen aan de Weststraat, kadastraal bekend als Land Aruba Eerste Afdeling 
Sectie A nummer 579; 
- 
een perceel eigendomsgrond groot eenhonderd vijf en twintig vierkante meter 
(125 m2), gelegen aan de Weststraat, kadastraal bekend als Land Aruba Eerste 
Afdeling Sectie A nummer 580; 
- 
een perceel eigendomsgrond groot eenhonderd acht en zeventig vierkante meter 
(178 m2), gelegen aan de Havenstraat, kadastraal bekend als Land Aruba Eerste 
Afdeling Sectie A nummer 815; 
- 
het recht van erfpacht tot zes mei tweeduizend acht en vijftig op een perceel 
domeingrond groot driehonderd vier en vijftig vierkante meter (354 m2), gelegen 
aan de Havenstraat/Weststraat, kadastraal bekend als Land Aruba Eerste 
Afdeling Sectie A nummer 581; 
- 
het recht van erfpacht tot zes mei tweeduizend acht en vijftig op een perceel 
domeingrond groot zes en veertig vierkante meter (46 m2), gelegen aan de 
Weststraat/Havenstraat, kadastraal bekend als Land Aruba Eerste Afdeling 
Sectie A nummer 1040; 
met het daarop gebouwde winkelcentrum, plaatselijk bekend als Havenstraat 36. 
Inzetprijs: Afl. 2.025.000,==. 


De veilcondities zullen 8 dagen voor de verkoopdatum ter inzage liggen ten kantore van 
voornoemde notaris. 


De executant behoudt zich het recht voor, de veiling uit te stellen en op te houden zonder 
de verplichting de reden(en) daartoe te noemen. 


Bieders dienen terstond een bankgarantie of een gelijkwaardige document dat aanvaardbaar 
is voor de executant, te overleggen en in het bezit te zijn van een geldig identiteitsbewijs. 


Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 
Email: veiling@notaristromp.com/auction@notaristromp.com 

S 
egun dr. Rudy Lampe, miembro di partido RED Demo- 
cratico, durante un rueda di prensa, a comenta cu actu- 
almente den parlamento tin un parlamentario di partido AVP 
cu a haci algo ilegal y cu ta den corte. Door di keda sin haci 
algo tambe bo por faborece ilegalidad. Esey ta pasando cu e 
minister di husticia y lider di partido MEP, cu a firma cu RED 
un acuerdo pa legalisa Cannabis. 


Nan no a cumpli cu ne. E minister di husticia no kier tende di 
legalisacion di Cannabis. Tur otro pais si ta bay, pero Aruba 
no y pakico. 
E unico splicacion cu Lampe tin ta cu si den desaroyo mundial 
cu tin di legalisacion di Cannabis, abo no ta faborece 
legalisacion di Cannabis, pasobra bo ta defen- 
diendo interes di e cartelnan mafioso. 
Esey t’e unico splicacion, segun Lampe. 
Legalisacion kiermen, bo ta afecta 
interes di e cartelnan mafioso. 
Manera un premio Nobel di 
Economia, professor Friedman 
a bisa, “Si bo kier gana hopi 
placa, haci un producto ilegal.” 
Kiermen cu e minister di husticia 


y lider di partido MEP cu no a cumpli cu e acuerdo di gober- 
nacion pa legalisacion di Cannabis. Aworaki ningun hende 
no ta papia di dje. 
Aña parlamentario a habri, discurso di S.E. Gobernador ta 
papia cu economia mester recupera, etc. No a menciona e 
palabra Cannabis. No ta papia di e industria nobo aki, un pilar 
nobo pa nos economia. Pakico? Pasobra e unico splicacion 
cu Lampe tin ta, e ora bo ta defende interes di e narcotrafi- 
cantenan, pasobra e negoshi ilegal, tur siman ta drenta. Tur 
dia ta bende y tur momento placa ta bay Colombia y otro 
pais tambe. 
Ta cumbini narcotrafico, el a enfatisa. Esey nan ta defen- 
diendo indirectamente. Narcotrafico ta beneficia door 
di e politica di MEP aki, pero ken ta na cas. Partido 
RED Democratico. RED cu a defende y bisa cu ta 
contra corupcion, cu a bay contra narcotrafico. 
P’esey RED ta bringando pa legalisacion di 
Cannabis. Esunnan cu ta pro corup- 
cion, esunnan cu ta pro narcotrafico 
ta den parlamento y den gobierno, 
cu e voto di nos pueblo, Lampe a 
indica. P’esey en berdad ta spera cu 
e votado reflexiona. 


C 
ifranan suministra door di Departamento di Impuesto 
durante nan conferencia di prensa ta mustra cu cu ain- 
da tin un cantidad grandi di number di vehiculonan di motor 
cu no a wordo paga. Ta papia aki di 16.789 plachi di num- 
ber. 
Na Aruba tin 89.959 vehiculo di motor registra y di esaki 
69.976 di nan a wordo paga. Den porcentahe ta papia aki di 
un 77.8% di cumplimento. 
E porcentahe aki ta mustra un mehoracion leve di e cifranan 
cu tabatin registra di pago te cu luna di augustus, cu tabata 
rond di 4% menos. 
Meverly Romano., Relacionista Publico di DIMP, a splica den 
e conferencia di prensa cu ta importante pa tur hende ta 
consciente pa cumpli cu nan debernan fiscal, y ta impor- 
tante pa caha di pais Aruba, y importante pa e contribuyente 
mes, pasobra e ta evita gastonan extra innecesariamente. 
Personanan cu no cumpli ta haya un boet innecesariamente. 


Aworaki aki tin 16.789 persona cu sea no a paga nada of djis 
mita aña so pa 2022. Den porcentahe ta papia aki di 19%, y 
di e cantidad aki, e porcentahe di mas halto di hendenan cu 


no a paga nan plachi number full ta esnan cu tin nummerp- 
laat ‘A’, cu ta 14.579 persona cu no a cumpli. 


Tin un incumplimento tambe cu trucknan di diesel (‘DT’) 
unda 24% no a cumpli cu e pago di impuesto, y tambe e 
motorcyclenan cu plachi ‘MFA’ unda 395 no a haci pago di 
impuesto, y plachinan di companianan di Tour (‘T’) cu tin 
226 plachi cu no a wordo paga, y tambe autonan di huur ‘V’ 
cu 776 cu no a wordo paga full of a paga nada di 2022. 


Segun Romano, algo remarcabel ta e hecho cu esnan na 
Aruba cu ta haci uzo di un vergunning pa core cu pasahero 
(esta Autobus of Taxi), tin di cumpli cu e exigencia di nan 
vergunning pa cu pago di impuesto di motor. A bin sali na 
cla cu tin 16 Autobus (plachi ‘B’) cu no a paga ni 1 cen pa 
impuesto di 2022. Tambe tin 16 Autobus ‘B’ cu a paga sola- 
mente e prome mita aña, y no a paga e resto. 
Den Taxi tambe tin 27 plachi TX cu a paga solamente prome 
mita aña di 2022, y 8 taxista no a paga nada. 
DIMP a bisa cu como 3% di hende a entrega nan plachi di 
number bek, indicando cu nan no ta haciendo uzo di dje. 


Cuarenta autobus y Taxi no a cumpli cu pago number di auto 


Rudy Lampe (RED) 


MEP ta defende narcotrafico door di no legalisa Cannabis 

P 
artido RED Democratico semper a 
para pa ‘vakminister’. Ta p’e motibo 
ey mes dr. Rudy Lampe a bira minister di 
educacion, pasobra e tabata e persona 
ideal, adecua y prepara pa carga e min- 
isterio ey. 
Si e cos aki no cambia, segun Croes, e 
pais aki ta sigui bay den direccion cu e ta 
bayendo. Ta straño cu durante e ultimo 
cuater añanan cu RED tabata den gobi- 
erno, no a perde un momento pa a mani- 
festa contra e ministerio di educacion. 
Awendia tur cu a manifesta contra nan, 
tur ta ehecuta y ningun musca no ta bula. 
Mientras cu tur partido politico, ta di 
acuerdo cu legalisacion di Cannabis, cu 
excepcion di CURPA. 
Tur partido politico sinta awo den gobi- 
erno y den oposicion ta di acuerdo cu 
legalisacion di Cannabis. Pero ningun 
di nan no a cuestiona absolutamente 
dicon te ainda nada a sosode. Aworaki ni 
e palabra Cannabis no a bin den presu- 
puesto, no ta zona den boca di ningun 
politico, di ningun parlamentario y 
ningun mandatario. Pero ni e votadonan 
tampoco cu a vota p’e legalisacion di 
Cannabis, ningun no ta manifesta, ni 
reclama, mientras cu rond mundo ta 
legalisa Cannabis. Aki na Aruba, ta 
persigui manera un criminal y ta keda 
sinta ki dia ta bin pa bo, ki dia ta drug 
test bo, ki dia ta perde trabao. 


Partido RED Democratico 


Tur caminda 
na mundo a 
legalisa Cannabis 


Na Aruba no 
D 
en e reunion publico di Diahuebs tratando e presupuesto di DOW, Mike 
Eman manera semper no tabata tin ningun pregunta pa gobierno, no 
a dirigi su disertacion riba e tema trata y ta keda mustra cu e no tin nin- 
gun otro vision cu bolbe endeuda nos pais, si e haya e chens di goberna un 
biaha mas. Mike Eman den su disertacion tabata gabando cuanto asfalt, 
klinker, brug y MFAnan el a traha, y keda sin traha na San Nicolaas paso 
placa, pero cu a hinca pais Aruba inmediatamente den pobresa. Un debe 
cu pueblo lo mester paga cu orguyo te cu 2044 y cu 7.5 gobierno lo mes- 
ter trata na goberna cu ne. 


Ora cu Mike Eman a endeuda Aruba, el a crea e debe di PPP tambe y 
esakinan mester a cuminsa wordo paga na 2018. Den otro palabra, mien- 
tras cu Mike Eman tabata tira cu placa di pueblo, crea deficitnan tur aña 
entre 170 pa 445 miyon florin y aumenta nos debe nacional cu 2.2 biyon 
florin den tempo record, el a pone pa paga e PPP proyectonan pa 2018 pa 
sigura cu esaki no lo cay bao di su gobernacion. Awe, danki na Mike Eman, 
pueblo mester guli e pilder cu dolor. E dolor y berguensa di debe y pobresa 
cual ta producto directo di Mike Eman y AVP. 


Mike Eman gusta referi na CAft pa ataca e gobierno actual. Ta Gradus di 
CAFT a bisa Rene de Zwart den un entrevista exclusivo dia 3 di April 2018 
CFT lo siguiente: “Aruba heeft een verkeerd economisch model gehan- 
teerd, (papiando aki di e periodo di 2009-2017,) …om de economie in 
de recessieve jaren te stimuleren is er door de overheid anticyclisch gein- 
vesteerd. Daarvan plukt Aruba nu de wrange vruchten.” Den otro palabra 
Mike Eman no a inverti di un forma structural, responsabel, fiscalmente 
corecto, el a manipula cu cifranan, y ta p’esey awor Aruba ta cosecha 
“frutanan acido.” Gradus tabata kiermen cu awor e pueblo di 2018 enad- 
elante lo mester guli e “acides” cu e debenan gigantesco y iresponsabel 
aki lo produci. Debenan cu a hiba Aruba na borde di bancarota y empob- 
rece e gobierno su caha, strobando esaki di por inverti den infrastructura, 
stichtingnan, proyectonan, un planta nobo pa RWZI, y asina hopi inversion 
pa resolve problemanan actual di Aruba. 


Algemene Rekenkamer ta confirma e maneho desastroso aki: ARA su 
Jaarrekening ta bisa cu na 2016 caba Mike Eman a produci un megadebe 
di 86.2% di nos GDP. Kiermen nos por imagina cu ora Mike a wordo cori 
for di gobierno na 2017, el a laga pais Aruba cu un megadebe di mas di 
90% atras. Ainda pueblo por corda con AVP a coy tur computer, laptop, 
documentonan core sali for di bestuurskantoor. Niun evidencia nan kier a 
laga atras con e desaster financiero di mas grandi den historia di Aruba a 
tuma luga. CAFT, LAFT, RDA geplunder cu friends and family segun rapport 
forensico publica, un refineria cu nunca a habri, corupcion cu terenonan, 
casonan constante di minister y parlamentario di AVP dilanti corte. Mike 
Eman a laga pais Aruba financieramente pluma y awor ta kere e tin derecho 
di papia di pobresa y cu e ta preocupa pa pueblo? AVP nunca mas! 
Pueblo na bo ordo semper! 


Parlamentario Marco Berlis (MEP): 


Vision cu ta haci pueblo esclavo di 
megadebe te cu 2044 no ta vision! 

D 
iamars ultimo, durante un rueda di prensa, dr. Rudy 
Lampe, miembro di partido RED, a aplica cu den parla- 
mento ta sinta un parlamentario sospechoso di corupcion, 
kende su caso tabata asina bochornoso den e ultimo dian- 
an den corte di husticia y unda cu a keda presenta comosi- 
fuera ta normal aki na Aruba. A paga riba 100 mil na dona- 
cion riba un candidato di partido politico pa su eleccion. 


Ta suma grandi tabata cay dilanti hues, duna como dona- 
cion y presenta como normal. P’esey Lampe a presenta un 
comunicado cu RED a yega di saca dia 2 di april 2007, cu ta 
bisa cu Fraccion di RED ta urgi pa bin cu ley di financiamento 
di partido politico. 


Aki ta unda cu e fraccion a presenta den parlamento un ley cu 
ya full traha pa un experto Hulandes cu yama Wetfinanciering 
en subsidiering politieke partijen, unda cu Hulanda a manda 
un sosten tecnico pa Aruba, pasobra Reino Hulandes no por 
cumpli cu e tratado internacional contra corupcion, pasobra 
un teritorio den Reino Hulandes no tin un ley di financia- 
mento di partido politico. P’esey e tecnico aki a bin cu un ley 
traha excelente cual RED a sostene den parlamento y pidi e 
tempo ey partido MEP na mando cu mayoria absoluto. 


A haya un carta bek di ex-prome minister Nel Oduber, bisando 
cu e no ta sostene un ley pa sostene partido politico, pasobra 
si e tempo ey a bin cu ne, no lo ta den corte cu e actonan 
bochornoso aki di un parlamentario, pasobra a regula cu te 
cierto cantidad di donacion. E tempo ey e concepto ta papia 
di maximo 10 mil florin cu por haya di donacion y registra. 
Y subsidia. 


Esey ta nifica cu e partido ta haya subsidio di gobierno, 
p’asina CAD por drenta y haci interne controle den cuenta 
di partido politico. E ora ey e cosnan ey no lo a tuma luga, 
segun Lampe. 
Un hende no ta bay duna 100 mil di regalo, djis pasobra e 
ta gusta bo. 


Lampe a remarca cu esun cu hinca suma grandi den campaña, 
t’esun cu ta bay ‘call the shots’. Y por a mira esaki den corte. 
Mester a duna tereno pa tal hende cu a duna tanto placa y 
otro no por haya. 
Partido AVP a core campaña bisa cu nan si lo bin cu e ley aki. 
Na 2001 nan a drenta y cu mayoria absoluto. Nan a bin cu 
ley di financiamiento di partido politico? No, Lampe a indica 


Esey ta p’e fiesta sigui. 
Ya fo’i 2007 RED a bin cu ne, pero nan a bay cas pasobra 
pueblo a vota contra nan, pa motibo di a trece e ley aki dilanti 
pa stop cu e corupcionnan aki via e tipo di ausencia cu tin 
di un ley cu ta regula financiamento y subsidio di partido 
politico. RED a defende esaki. 


Awo dia prome di januari 2022, a drenta na vigor un regeling 
financiering politieke partijen. Partido RED a haya un carta 
di e conseho electoral, recordando cu tur partido registra na 
Conseho Electoral mester entrega relato financiero di e aña 
anterior. 


RED t’e unico partido cu prome cu dia prome di februari a 
entrega e relato financiero di campaña 2021. Te awe RED 
no a haya ningun contesta. Despues a mira cu te na april, 
partido MEP a entrega. E no a cumpli cu e deadline di relato 
financiero, cual ta prome cu dia prome di februari. 


KICO E REGELING TA BISA 
E regeling ta bisa cu tin un overgangsregeling, cu e relato 
financiero di aña 2022 no ta inclui eleccion 2021. For di 
2007 RED a papia di Ley di financiamento di partido politico. 


Partido MEP a bin cu un regeling 15 aña despues y ta bisa cu 
mester bin un overgangsregeling, pasobra e eleccion 2021 
por bay ainda cu tur e donacionnan riba 100 mil florin, etc. 


Kende un biaha mas ta sinta na cas, ta partido RED 
Democratico cu ta boga pa cos bay sin corupcion. Esaki ta 
habri caminda pa corupcion, segun Lampe, segun e sistema 
cu Aruba ta aden y con eleccion ta bay. 


Dr. Rudy Lampe 


RED t’e unico partido cu a urgi pa un ley 
di financiamento di partido politico 

F 
uera di esey e lider di partido a splica cu n’e momen- 
tonan aki tin un tendencia mundial pa loke ta pobresa. 
E pandemia a percura pa hopi pais bay den crisis. Pobresa 
no ta algo nobo awe, Croes a splica y asina ey pa tur esun- 
nan cu ta sigui noticia riba nivel internacional, por ripara cu 
diferente pais falta producto. Costo di bida a subi drastica- 
mente. Container a bay di 5 mil pa 20 mil dollar. 


Producto no ta yega y tin scarsedad 
di diferente producto y e problema ta 
creciendo. Gasolin ta subi, heavy fuel ta subi. 
Tur cos ta subi, menos e entrada. 


Un pais manera Hulanda, ta cometiendo atrocidad grandi 
contra sector primario. Ta cuestiona pa diferente otro 
mandatario di diferente otro pais cu ta riparando cu algo no 
ta cuadra. 


Straño ta cu masha poco na Aruba ningun hende casi no ta 
bin dilanti y realisa cu tin un capa bao di cual esaki ta tuma 
luga. World Economic Forum a haci di presidente y prome 
minister di diferente pais, incluyendo esun di nos, practica- 
mente un popchi of marioneta. 
Un persona cu ta djis participa cu tur e consecuencianan cu 
por tin. P’e ultimo dos añanan, tin pais tabata goberna cu un 
crisis verordening, un ley cu ta permiti e prome minister bira 
un opperbevelhebber of forman. 


E mandatario cu ta carga responsabilidad di diferente otro 
ministerio cu no ta di dje so, tin e ultimo palabra. 
Un verordening cu ta suppose di funciona pa seis luna 
a bay mas cu dos aña den nos pais. Awo prome minister 
a menciona cu lo bay cuminsa ‘bouw af’ y cu ta bay trata 
COVID como un malesa manera tur otro. 


Esey ta un WAW grandi, segun Croes. Esey ta nifica cu nos 
por bay dokter si nos tin COVID. Awo si dokter por prescribi 
un remedi cu e ta haya, segun su estudio cu e por duna of e 
mester prescribi loke nan (gobierno) a manda bisa e dokter 
cu a studia, kico e mag prescribi. 


“Cuanto di boso ta pone atencion rib’esaki. Cuanto di boso ta 
sintie den su cartera. Na Hulanda, como un miyon hende, no 
por paga nan gasto di utilidad, pa prome biaha den historia,” 
Croes a splica. El a agrega cu na Aruba cuanto hende tin 
problema pa paga nan awa y coriente, pone gasolin, paga 
telefon. No ta cos di luho, el a bisa. 


Pero mientras tanto no tin ningun desaroyo di parti di gobi- 
erno kico extra pa haci, con pa crea un pilar economico 
nobo pa nos pais, con pa salvaguardia nos derechonan, con 
pa envolvi e agricultor y tur esunnan den necesidad den e 
crisis aki, enbes di sinta cu supermercado pa pidi pa baha 
nan prijs. 


Croes a comenta cu pueblo di Aruba ta hunga e rol di mas 
importante cu tin den e pais aki, pa por beneficie, pa por 
salvaguardie y no e gobernantenan. 


Ricardo Croes (RED) 


Prome minister ta manera un 
‘foreman’ cu tin e ultimo palabra 


Ta carga responsabilidad di otro minister cu no ta di dje 

D 
iahuebs 15 di September a tuma luga e reunion publi- 
co den Parlamento pa trata e presupuesto di DOW. 12 
Parlamentario a vota pa sostene e presupuesto di DOW di 
e aña aki. Prome Minister Evelyn Wever-Croes a indica cu 
e presupuesto a yega Parlamento basta laat a consecuen- 
cia di e trabounan cu a bin cerca debi na e pandemia. Entre 
otro tambe tawatin diferente ley cu mester a wordo traha cu 
a trece tardansa na esaki. 


E presupuesto di DOW ta un presupuesto hopi particular. 
DOW ta haya un suma presupuesta den Presupuesto di Pais 
Aruba pa traha cu ne. Pero como un compania di Gobierno, 
DOW mester trece un presupuesto detaya tambe separa. 


Prome Minister a duna di conoce cu e aña aki, DOW lo no 
haya hopi fondo pa motibo cu Gobierno mester a corta tur 
caminda, tambe na DOW. E presion cu CAFT ta pone cu 
mester baha salario, goederen en diensten, inversion, ta 
haci cu mester a corta tambe den e presupuesto di DOW. 


Sinembargo, Prome Minister a enfatisa, cu e poco fondo cu 
DOW tawatin disponibel, DOW a ehecuta diferente Proyecto 
grandi y cu impacto hopi grandi y positivo. Un ehempel di 
esaki ta e rotonde na Palm Beach cu a habri durante e siman 
aki. Tambe DOW a haci trabounan na e beachnan poniendo 
santo fresco y hacie mas bunita. 


Tambe DOW ta haciendo trabounan interno di reorganisacion 
y automatisacion. Den e reorganisacion lo haci di DOW un 
departamento cu ta cumpli cu e exigencianan di awendia 
y cu ta sirbi pais Aruba hopi mas miho. Digitalisacion lo 
yuda duna miho servicio na cada ciudadano. Ya caba DOW 
a automatisa un formulario di keho (klachten formulier) cu 
por ser haya online. Pa medio di esaki, tur ciudadano por 
expresa nan preocupacion, keho y of deseo. A base di esaki 
tambe, DOW por haya miho data y informacion pa sa unda 
lo tin pa pone mas atencion pa asina DOW haci nan trabou 
mas eficiente cumpliendo asina cu e deseo di e comunidad. 


“E presupuesto a wordo pasa den Parlamento y DOW cu 
esaki ta finalisa e trabounan di e aña aki. E Presupuesto 
2023 lo wordo trata pronto den Parlamento y ta spera cu 
esaki lo wordo aproba tambe. Gobierno tin un trabou grandi 
pa haci di baha gasto. Esaki ta pa logra trece nos finansa 
bek na ordo. Lamentablemente, baha gasto kiermen corta. 
Ora cu CAFT ta bisa pa baha gasto, hopi hende ta pensa 
cu ta e ministernan tin gastonan halto. Esaki no ta asina 
pasobra presupuesto di e ministernan ta hopi chikito. Ta den 
e departamentonan mester baha gasto, y den esaki, DOW 
ta un ehempel pasobra ta hopi gasto mester a baha den e 
departamento aki. Y mi ta hopi orguyoso cu e maneho di 
DOW, cu poco fondo sinembargo a logra di haci hopi trabou”, 
Prome Minister Evelyn Wever-Croes a duna di conoce. 


Prome Minister Evelyn Wever-Croes: 


Presupuesto di DOW a wordo aproba 

N 
a momento cu tin cierto cosnan cu no ta bon cu 
nos Posnan di Awa dushi caminda cu tin Molina in- 
stala mesora Departamento di Agricultura, Cria y Pes- 
ca ta tuma accion. Esaki ta na bienestar di nos Sector 
Primario. Esaki nos productornan local semper ta haci 
uzo di e awa aki. Claro e ta conta pa tur molina cu ta 
den funcion cual no ta hopi. Ta esun di Pavia y esun di 
Savaneta cu te ainda cu ta den funcion. 
E biaha aki a toca turno na esun di Pavia pa haci 
mantencion y cambio riba e parti mas ariba di e molina. 
For di algun siman caba tabata prepara pa ehecuta e 
trabounan aki y awe for di mainta trempan coleganan 
y otro instancia a percura pa esaki. Tur a yega hunto 
awe mainta pa asina realisa e trabounan riba e molina. 
E trabou tabata encera di kita e parti mas ariba di e 
molina caminda e molina ta cu ta conecta cu e guia 
na momento cu biento supla y reemplasa esaki pa un 
nobo. 
No tabata nada facil pa haci esaki ya cu mester a haci 
uzo di ekiponan pisa pa tanto baha e parti bieu y pone 
esun nobo bek. 
Awor nos productornan local por sigui haci uzo di e 
awa di molina aki sin problema pa nan cultivo. 
Di parti di Departamento di Agricultura,Cria y Pesca 
Santa Rosa ta gradici coleganan cu a percura pa haci 
e trabounan aki. 
Palabra di gratitud ta bay pa nos compania estatal y su 
semper tin un relacion estrecho di trabou referiendo na 
WEB Aruba NV cu a percura pa nan Boom Truck tabata 
presente pa asina e trabounan por a wordo haci. Sin 
laga afo un danki na RGL Services kende a percura pa 
e crane cu a wordo uza. 
Santa Rosa ta aprecia e cooperacion di WEB Aruba NV 
pa cu e awa na prijs special pa e cunukero nan comer- 
cial y cu nos ta aprecia e hecho cu a mantene e prijs pa 
cunukero na un prijs abou. 


Trabounan di mantencion riba molina di Pavia 

D 
iabierna atardi Minister di Turismo 
y Salud Publico sr. Dangui Oduber 
tabata presente na aeropuerto pa e 
vuelo inaugural di Arajet cu a yega di- 
rectamente for di Santo Domingo. Aki 
e mandatario a duna un discurso chiki- 
to caminda e la duna Arajet un caluro- 
so bon bini na pais Aruba. Arajet sigur 
lo aporta grandemente na Aruba su 
turismo y duna mas accesibilidad na e 
ruta entre Aruba y Republica Domini- 
cana na un prijs hopi economico. 


Arajet ta bay tin vuelo directo for di 
Aeropuerto Las Americas 2 biaha pa 
siman riba dialuna y diabierna. Nan 
ta opera cu avionnan Boeing 737 max 
800 completamente nobo y moderno 
cu tin un capacidad di 185 asiento. E 
prijs di vuelo lo cuminsa desde $168 
dollar inclui impuesto cu ta un prijs 
hopi economico. Locual ta remarcabel 
di e aerolinea nobo aki ta nan plan 
y tur e rutanan cu nan lo kier habri 
den Caribe, Latino America y Centro 
America uzando Santo Domingo como 
nan hub. Esaki sigur lo beneficia e ruta 
Aruba tambe y diversifica nos turismo 
aun mas. 


E mandatario a duna di conoce cu 
semper e la boga pa 
un desaroyo turis- 
tico sostenibel cual 
Arajet tambe ta para 
pe. Arajet ta bay inicia 
su 
operacionnan 
cu 
un flota di 5 avion 
Boeing 737 Max 


800 cu ta avionnan 
diseña pa cuida e 
medio ambiente door 
cu nan ta consumi 
menos 
combustibel. 
Esaki ta conduci cu 
Arajet tin un gasto di 
operacion mas abou 
cu normal cu ta haci posibel cu nan 
por duna un tarifa economico na nan 
clientela. 


Minister Dangui Oduber a menciona cu 
su maneho ta basa riba e diversifica- 
cion di nos turismo. Ta bay keda enfoca 
pa sigui cera mas acuerdonan cu dife- 
rente otro aerolinea pa sigui aumenta 
e capacidadnan maximo di asiento pa 
Aruba. E strategia di recuperacion ta 
funcionando y e indicadornan pa nos 
turismo ta fuertisimo. 


Minister Dangui Oduber ta yama 
danki na AAA, specialmente e Airlift 
Committee, pa logra trece un di e aero- 
liñanan mas na nos isla. Un danki sigur 
na Arajet pa duna Aruba su confiansa. 
Danki na tur persona cu ta envolvi den 
Aruba su turismo, na tur esnan cu ta 
duna e tremendo servicio na nos bishi- 
tantenan. 


Ban sigui avansa hunto como pais 
pa asina Aruba por keda cerca di 
100 porciento di recuperacion di nos 
turismo compara cu aña 2019. 


Arajet ta inaugura vuelo 
directo for di Santo Domingo 

R 
iba dialuna 19 y diamars 20 di september proximo, como 
parti di un esfuerso conhunto entre Aruba Tourism Au- 
thority (A.T.A.) y Aruba Hotel and Tourism Association (AHA- 
TA), ta organisa algun sesion special dedica na parti di e 
sector di turismo y hospitalidad. E evento ta tuma luga den 
Las Palmas Ballroom di Holiday Inn Aruba Resort & Casino. 
Mirando cu e espacio ta limita, a pidi companianan pa scoge 
e empleadonan cu lo participa na e sesionnan aki. 


Recientemente CEO di A.T.A. y CEO di AHATA tabata presente 
na un evento pa scucha e artista Levi Silvanie. For di e 
evento ey a bin cu e idea pa ofrece un experiencia similar 
na e empleadonan di sector turistico. Dia 27 di september 
ta Dia Mundial di Turismo y ta precisamente den e cuadro ey 
cu a opta pa dedica mas atencion y ofrece e sesionnan aki 
como muestra di aprecio pa tur nan esfuersonan. 


E concepto ta encera cu lo ofrece diferente sesion audi- 
tivo cu artista Levi Silvanie, caminda lo crea experiencia cu 
lo inspira y empodera. E impacto cu ta desea di haya lo ta 
posibel a traves di su musica combina cu dialogo. 


A.T.A. y AHATA sa cu e trayectoria di pandemia no tabata uno 
semper facil pa un y tur, cual sigur ta aplicabel pa e sector 
di turismo. Pa medio di inspira, motiva y empodera kier para 
keto unrato, gradici y contribui na bienestar mental di esnan 
cu ta ofrece servicio na nos bishitantenan. 


E desaroyo di turismo sostenibel ta basa principalmente den 
e capacidad di nos hendenan pa sigui inspira nan mes door 
di brinda y comparti vibra positivo y feliz na e bishitante. 
Pues esaki ta un inversion valioso den recurso humano, un 
inversion cu ta apoya nan bienestar y cu ta enrikece e expe- 
riencia di “One Happy Island”. Esaki lo ta un forma di duna 
bek, ademas di duna un impulso y apoya e industria. 


Tocante Levi Silvanie 
Levi Juda Nathaniel Silvanie a nace na Corsou dia 7 di 
november 1987. E ta un artista, ta crea musica, ta conta 
storia, alabes ta escritor y ‘creative entrepeneur’. Silvanie a 
dal un “jump” den e mundo di farandula despues di a lansa 
su prome cancion titula “Bek” na aña 2010. 


Despues el a lansa su album “Different”. E album aki ta 
contene e cancion popular “Djis mi mes”. 


E musica di Levi ta un combinacion di diferente estilo y 
genero, un tiki di folk, poco pop y un tiki di jazz. 


E ta agrega su background Caribense p’asina haya un combi- 
nacion unico. Silvanie ta canta na Ingles y na su idioma natal 
Papiamento. Su muziek ta yena cu vibra positivo. 


ATA y AHATA ta organisa algun sesion 
special cu e artista Levi Silvanie 


E sesionnan ta como muestra di gradicimento cu un enfoke special riba inspira y empodera a traves di musica 

D 
urante Minister Maduro di Cultura 
su bishita na e atelier di e artis- 
ta Arubiano Gilbert Senchi na Colom- 
bia, e mandatario a haya e oportuni- 
dad pa mira e busto di e defunto Po- 
lis Tino Ruiz cu ta den su fase final. Na 
aña 2017 e hoben Polis Ruiz lamenta- 
blemente a perde su bida na momen- 
to di brinda un asistencia policial. Su 
fayecimento a conmove comunidad y 
un mocion a keda presenta den Parla- 
mento pa Gobierno laga traha un bus- 
to pa asina e famia, colega y comuni- 
dad en general por keda recorda e ho- 
ben Polis Tino Ruiz y tur otro persona 
cu a perde nan bida sirbiendo nos Pais. 


Cumpliendo cu e deseo di famia, colega 
y comunidad, Minister Tjon di Husticia 
a otorga e trabou aki na e artista 
Arubiano Gilbert Senchi. Na ocasion 
di su bishita cerca Senchi, Minister 
Maduro a splica cu e busto di e Polis 
Tino Ruiz lo sirbi como simbolo di e 
forsa y alabes e fragilidad di homber 


y muhenan cu ta sirbi nos Pais diari- 
amente, protegiendo nos y poniendo 
nan bida na peliger eherciendo nan 
funcion. Tur cu ta haci un trabou na 
bienestar di nos comunidad, merece e 
respet debido pa nan esfuerso y e obra 
di arte publico aki lo t’ey pa recorda 
nos pa brinda respet na tur esnan cu ta 
sirbi nos Pais. 


Manera colega Minister Rocco Tjon a 
anuncia, e busto di defunto Tino Ruiz 
lo wordo poni riba un plaza caminda cu 
famia, colega Polis y publico en general 
por pasa y mira esaki pa asina recorda 
nan ser keri. E artista Gilbert Senchi cu 
tin e obra aki na su encargo ta final- 
isando e trabounan riba e busto y den 
e lunanan nos dilanti e busto lo wordo 
manda pa Aruba. Minister Maduro ta 
spera cu e busto aki como un obra di 
arte publico lo por sirbi como recor- 
datorio cu nos mester brinda e respet 
debido na tur esnan cu ta traha na 
bienestar di nos Pais. 


P 
rome Minster di Aruba Evelyn Wever - Croes 
conhuntamente cu Prome Minister di Corsou 
Gilmar Pisas y Prome Minister di Sint Maarten Sil- 
veria Jacobs, lo forma parti di e di 77 “Algemene 
Vergadering van de Verenigde Naties (AVVN). E 
delegacion ta wordo guia door di Premier Mark 
Rutte di Hulanda. 


Banda di encuentro cu coleganan den region 
y cu instancianan di Nacionnan Uni, durante e 
siman lo tin diferente evento organisa dirigi riba 
temanan di importancia pa Aruba, Corsou y Sint 
Maarten. Entre otro: enseñansa, clima, liderazgo 
femenino y “Small Island Developing States” 
(SIDS). 


Prome Minister di Aruba lo reuni cu 
Nacionnan Uni otro siman na New York 


Minister di Cultura a bishita e artista Arubiano Gilbert Senchi: 


E busto di e Polis Tino Ruiz ta un obra di arte 


Cu ta representa e forsa y e fragilidad di homber y muhenan cu ta sirbi nos Pais 

DEN HAAG – Minister Plenipotenciario Suplente mr. Ady 
Thijsen tabata invitado special na e celebracion di e 65 aniver- 
sario di Kansfonds. Minister Thijsen a keda ricibi pa directora 
di Kansfonds Henriëtte Hulsebosch y presidente di e directiva 
di Kansfonds Theo Bovens. 
Minister Thijsen a felicita sra. Hulsebosch y sr. Bovens cu e 
aniversario di Kansfonds y a desea nan hopi exito den futuro cu 
e trabao excelente cu nan a bin ta haci pa 65 aña caba. 


Kansfonds su meta desde cu el a keda funda ta pa brinda tur 
hende un hogar. Nan ta traha pa henter Reino Hulandes, dus 
tambe pa Aruba. E fundacion ta sali for di e punto di bista cu 
tur hende tin derecho riba un hogar. Esaki ta mas cu unica- 
mente tin un dak riba bo cabes. Bo mester tambe di suficiente 
entrada pa biba y tin e sentimento cu nan ta parti di sociedad. 
Sin di tin un hogar ta nifica pa hopi hende cu nan no tin derecho 
di existencia, cu ta e base di cada ser humano. 


Durante e recepcion despues di e programa Minister Thijsen 
a probecha na topa y combersa cu partnernan potencial pa 
cu Aruba. Asina e mandatario a cera conoci cu directora di 
Nationale Postcode Loterij Dorine Manson pa mira kico e 
Nationale Postcode Loterij por significa pa Aruba. 


E potretnan ta cortesia di Arubahuis 


DEN HAAG – Minister Plenipotenciario Suplente 
mr. Ady Thijsen a firma e registro di condolencia na 
embahada di Reino Uni na Den Haag na ocasion di e 
fayecimento di Reina Elizabeth II di Inglatera. 
Di e manera aki e mandatario – den nomber di 
Gobierno di Aruba – a expresa palabranan di pesame 
na e famia real di Inglatera y e pueblo di Reino Uni. 


Elizabeth II a fayece riba 8 di September ultimo na 
un edad di 96 aña. Pa 70 aña Elizabeth II tabata 
hefe di estado di Reino Uni y algun paisnan cu ta 
forma parti di e “British Commonwealth”, manera 
Canada, Australia, New Zeeland y algun islanan den 
Caribe. 


E potret ta cortesia di Arubahuis 


Minister Thijsen presente na 65 aniversario di Kansfonds 


Minister Thijsen a firma registro di 
condolencia na embahada Britanico 

W 
eekend cu a pasa a tuma luga e certamen 
Best Male Model of the Universe na ciu- 
dad di Oostende na Belgica.  Na e certamen aki 
9 diferente pais a participa unda representante 
di Aruba, Derrel Lampe, a sa di conkista e titu- 
lo maximo di Best Male Model of the Universe 
2022-2023. 
Tambe Derrel a trece Aruba e 
siguiente premionan: 
1. Best National Costume 
2. Mr Friendship 
3. Best Runway Model 
Un palabra di Pabien ta bay pa Derrel Lampe 
cu a sa di representa nos pais Aruba y trece e 
titulo maximo pa Aruba despues di a prepara pa 
e evento aki ya pa casi 1 aña. 
Un danki grandi ta bay pa tur famia, amigo, 
companianan cu a yuda den un of otro forma pa 
haci e soño aki posibel. 


Aruba ta gana Best Male Model of the Universe 2022-2023 

C 
arnival Village riba su mes ta un bunita proyecto, pero 
e falta hopi pa por bira un exito completo. Comercian- 
tenan a inverti basta pa por haci e kiosconan un luga masha 
gezellig mes, local y tambe turistanan sa bin bishita Carni- 
val Village. Awe nos ta mira cu varios di e kiosconan ta cera, 
basta tempo caba no tin mucho actividad mas. 


A bira cla cu e deseo pa uzo di Carnival Village ta mucho 
mas cu solamente pa carnaval. E grandura, e infrastruc- 
tura ta duna oportunidad pa organisa varios actividadnan. 
Mi a entrega diferente mocion cu tin di haber cu Carnival 
Village of ta rekeri desaroyo di Carnival Village pa e luga 
aki por wordo uza pa mas actividadnan cultural, enseñansa, 
deportivo, recreacion, musical/concierto. Esaki lo trece mas 
actividad pa ful Aruba y tambe nos turistanan por gosa di 
dje. Oportunidad pa crecemento di nos economia. 


Somehow, comerciantenan/organisadonan no ta logra 
haya permiso pa organisa actividadnan na Carnival Village. 
Motibo cu ta wordo duna door di DIP ta cu e actividadnan cu 
ta pidi permiso p’e no ta pas den e ‘plan’ cu tin pa Carnival 
Village. Un plan cu comerciantenan no tin den nan pose- 
sion, ami no por a haya di DIP direct, pero si ta wordo uza pa 


nenga desaroyo di e luga aki. Un plan cu kisas no ta cuadra 
mas cu e deseo di pueblo. 
Mi a tuma contacto cu Minister di Infrastructura, cual ta 
Minister President, pa e intermedia pa mi por ricibi e ‘bestem- 
mingsplan’ di Carnival Village. Basa riba loke tin skirbi den 
e plan aki, nos por evalua si, y con, por logra un adaptacion 
cu SI ta bira posibel pa nos haci e uzo di Carnival Village uno 
mas amplio. 


Parlamentario Alvin Molina: 


Nos mester haci miho uzo di Carnival Village 


D 
en e parti final di Gobernador su discurso relaciona 
cu Apertura di Aña Parlamentario Nobo e la reitera cu 
union, solidaridad y respet ta clave pa un recuperacion gen- 
uino. Union pa un causa nacional. Respet pa e dignidad hu- 
mano. Solidaridad pa esun cu mas mester di dje. 


Gobernador a indica cu union, respet y solidaridad  ta forma 
tambe e fundamento di e estado di derecho cu nos Pais 
ta. Segun Gobernador mescos cu nos ta uni pa un causa 
comun, nos ta solidario y ta mustra respet mutuo pa logra 
recuperacion, di e mesun forma nos mester mantene nos 
estado di derecho bibo garantisando libertad y derechonan 
di tur ciudadanonan. 


Gobernador ta haya necesario pa nos siña respeta y 
compronde otro, siña balora e interes y necesidad di otro 


y pone diferencianan un banda na momento cu nos Pais 
mas mester di dje. El a dirigi su mes specialmente na 
Parlamentarionan caminda el a indica cu como Parlamento 
nos a wordo confia cu un poder pa defende y proteha e prin- 
cipionan aki. 
Gobernador a bisa cu mescos cu bida conoce temponan 
bon y menos bon y ta laga nos cu lesnan atras, mescos ta 
conta cu e desafionan cu nos estado di derecho ta afronta. 
El a pidi nos pa no laga esaki descurasha nos, pasobra asina 
so nos por garantisa un futuro duradero y sostenibel, mas 
inclusivo, mas pacifico y husto pa nos tur. 


Palabranan clave cu a resona cerca mi ta: union, solidaridad 
y respet! Palabranan na su lugar y cu sigur mi ta di acuerdo 
cu nan. Hunto nos por hopi, hunto nos pone Aruba bek riba 
pia. Trahando na un manera serio y responsabel.  


Parlamentario Shailiny Tromp-Lee: 


E palabranan union, solidaridad y respet 
sigur a resalta den e discurso di Gobernador 

E 
crusada banda di Carnival Village 
na San Nicolas, Lagoweg – Bern- 
hardstraat, ta un crusada sumamente 
peligroso. Automobilistanan cu ta subi 
e crusada biniendo di Zuid Lagoweg, 
simplemente ta ‘gamble’, riscando nan 
bida y di otro. Door cu nan no tin bista 
‘whatsoever’ ki trafico ta bin di pabou! 
Antes tabata tin un spiel riba e edificio 
na skina cu ta yuda bo pa por mira traf- 
ico cu ta biniendo di abou, e spiel no 
t’ey mas, sumamente peligroso. 


Pa e motibo aki mi a entrega un 
mocion october aña pasa, cu a ricibi 
apoyo unanimamente di Parlamento, 
pa construi un rotonde na e crusada 
aki. Mi a ricibi contesta di DOW cu e 
caminda aki ta parti di Green Corridor 
cu ta cay bou di maneho di Caribbean 
Infrastructure Company (CIC). Un 
rotonde riba e caminda aki lo mester di 
aprobacion di e compania na Colombia 
te hasta na Merca. 
Riba mi pregunta con por logra esaki of 
si kisas tin otro manera pa por haci e 
crusada mas safe, mi a ricibi e contesta 
cu un ‘sleeping police’/drempel riba 
Bernhardstraat na altura di Green Hill 
supermarket bin ariba, lo slow down 
trafico cu ta bin di abou dje forma cu 
trafico cu ta bin di Lagoweg por subi e 
crusada na un manera sigur. E proceso 
pa un ‘sleeping police’ lo ta mas facil/ 
lihe cu pa rotonde. Mi ta bay keda den 
contacto cu DOW y bureau di Minister 
pa ‘follow up’ riba esaki. 


Combersando 
cu 
habitantenan 
di 
San Nicolas, a bin na cla cu tin varios 
caminda cu trafico ta forma un peliger 
pe habitantenan y specialmente pe 
muchanan. Como tambe e ta forma 
peliger pa e cas, cura y autonan 
staciona den bisindario. Pa cu e camin- 
danan aki tambe mi a entrega un peti- 
cion pa evalua si ‘sleeping police’ ta un 


bon manera pa haci trafico mas sigur y 
con por logra pa nan wordo instala. 


Den un combersacion cu director di 
DOW, sr. Marlon Croes, el a splica mi un 
punto hopi importante. Cu no ta sola- 
mente responsabilidad di DOW pa tene 


trafico na Aruba sigur. No ta posibel pa 
yena tur caretera na Aruba cu ‘sleeping 
police’. E ta un tarea tambe di Cuerpo 
Policial pa haci control, pero vooral 
tambe importante cu pueblo wordo 
educa con pa haci uzo di nos careter- 
anan na un manera responsabel y sigur. 


Parlamentario Alvin Molina (MEP): 


Siguridad den trafico San Nicolas 

D 
epartamento Recurso Humano (DRH) ta inicia un trayecto di un siste- 
ma yama “Prestatiemanagement” segun acuerdonan stipula den 
“Landspakket” 
E meta tras di e sistema ta e desaroyo di e empleado publico pa asina 
mehora e calidad y eficiencia di e aparato gubernamental. 


Gobierno di Aruba a duna DRH e mandato pa inicia e trayecto piloto di 
“Prestatiemanagement”. Den esaki a inclui participacion di e sindicatonan 
y nos empleadonan publico den su totalidad. 


Pa implementa e Prestatiemanagement, a organisa un proyecto piloto na 
unda 38 departamento di Gobierno a participa exitosamente. Awor ta sigui 
cu informacion y workshop n’e demas departamentonan di Gobierno. 


E parti legislativo di e sistema, ta den desaroyo hunto cu DWJZ y pa asina 
e Prestatiemanagement drenta na vigor pa 1 januari 2023.  


E siman di 12 pa 19 september 2022, DRH lo continua cu e proceso di 
preparacion pa implementacion di e sistema. E demas departamentonan 
di Gobierno lo ser invita pa atende un “Prestatiemanagement Workshop”, 
durante cual e departamentonan aki lo ricibi informacion y training riba 
e trayecto. 


DRH lo mantene sector publico di Aruba informa di e desaroyonan 
den e proximo dianan, pa asina un y tur por adkiri mas conocemento 
di e sistema y asina aporta constructivamente tambe na e Proyecto 
“Prestatiemanagement”. 


DRH ta inicia un trayecto di un sistema 
yama “prestatiemanagement” 


Segun acuerdonan stipula den “Landspakket” 

D 
iaranson mainta Minister di Turis- 
mo y Salud Publico sr. Dangui Odu- 
ber a ricibi bishita di The Carribean 
Med Labs Foundation. E fundacion aki 
ta un non-governmental organization, 
estableci na Trinidad and Tobago. Nan 
ta traha pa construi y sostene servi- 
cio laboratorio di e calidad di mas hal- 
to atraves di un mecanismo independ- 
iente auto suficiente. Den e reunion aki 
Carribean Medlabs a informa e man- 
datario riba e resultado di e 2 dianan 
di bishita cu a tuma luga aki na Aruba, 
caminda nan a bishita diferente labo- 
ratorionan. E colaboracion entre Gobi- 
erno y The Carribean Med Labs a inicia 
na aña 2019. Den esaki nan ta compro- 
meti pa asisti Aruba den yuda sigura y 
standarisa un bon calidad di testnan cu 
ta wordo ehecuta dor di e laboratorion- 
an na Aruba. The Carribean Med Labs a 
duna elogio na e calidad di e testnan cu 


ta ser brinda actualmente dor di e dife- 
rente laboratorionan. E parti cu mas 
nan a elogia ta e acreditacion interna- 
cional cu ya caba varios laboratorionan 
na Aruba tin. Otro tema importante cu 
The Carribean Med Labs a trece padi- 
lanti ta e rol importante di un laborato- 
rio, no solamente pa cu salubridad pu- 


blico den aspecto local pero tambe tur- 
istico. Minister Oduber lo sigui coop- 
era cu Caribbean Medlab pa asisti den 
e desaroyo di nos calidad di laborato- 
rio aki na Aruba y garantisa cu tur test 
cu wordo haci ta confiabel pa laborato- 
rionan cu ta acredita, certifica y di cal- 
idad. 


D 
iamars ultimo tabatin Apertura di Aña Parlamentar- 
io nobo. E dia prome durante un reunion publico un 
biaha mas coleganan Edgard Vrolijk y Raymond Kamper- 
veen a keda voorgedragen como Presidente y Vice Pres- 
idente di Parlamento pa Aña Parlamentario 2022-2023. 
Cual decision di Parlamento a keda hancra den un lands- 
besluit firma pa Gobernador.  


Den nomber di Fraccion di MEP, como Lider di Fraccion, 
mi ta desea ambos colega hopi exito y cu Papa Dios sigui 
guianan pa nan por eherce nan funcion debidamente y na 
bienestar di nos pueblo.  


E aña tras di lomba nan a sa di desplega nan funcion debi- 
damente y pesey mes ta gosa di e sosten y confiansa di 
ambos fraccion di coalicion.  


Parlamentario Shailiny Tromp- 
Lee cu palabranan di felicitacion 
y exito pa Presidente y Vise 
Presidente di Parlamento  


Minister Dangui Oduber a ricibi bishita 
di The Carribean Med Labs 

C 
olegio Laura Wernet-Paskel (CLWP) a cumpli 60 aña di 
existencia na maart di e aña aki. Na juli nos a celebra 
na nivel di scol cu e alumnonan nos di 12 lustro cu un Santo 
Sacrificio di Misa pa tur nos alumnonan cu un bishita na cin- 
ema y celebracion na scol. 
E fin di siman cu a pasa nos a celebra. Nos a habri e fin di 
siman cu un fiesta organisa pa Señora Sharine Geerman, 
Roy Angela y CLWP. Aki a recauda fondo pa sigui cu nos 
proyecto di un Biblioteca y un espacio multifuncional pa scol 
y pa bario di Santa Cruz. 
Un tremendo fiesta. Un exito rotundo. Nos a gradici Señora 
Sharine Geerman cu semper a coopera pa recauda fondo pa 
e proyecto pa medio di un plakkaat. 
Diadomingo nos a habri cu un Santo Sacrificio di Misa na 
unda nos a conmemora 60 aña di fayecimento di e Gran 
Dama Señora Laura Wernet Paskel, cu nos scol ta carga su 
nomber cu orguyo. 
Tambe pa gradici y celebra añanan di servicio di dos colega, 
25 aña di juffrouw Winifred Kaarsbaan y 30 aña di juffrouw 
Milène Croes y nos 60 aña di scol 
Despues di e Santo Sacrificio di Misa a sigui un ceremonia 
cu ponemento di krans na graf di Señora Laura, na unda di 
parti di famia Señor Rudy Lampe a hiba palabra y di parti di 
scol cabesante Juffrouw Bernadetta Figaroa-Geerman. 
Aki nos a conmemora Señora Laura su fecha di fayecimento, 
na unda nos a pone enfasis riba e bida remarcabel di Señora 
Laura d.f.m. Nos a para keto na su memoria pa reflexiona 
con significante su bida tabata. E tabata pionero riba dife- 
rente tereno, E tabata un di e prome ser femenino cu a bay 
studia na Hulanda pa maestro. Un di e prome dama cu a 
subi lista politico y cu a lucha na Aruba pa hende muhenan 
tambe tin un stem riba nivel gubernamental y haya derecho 
di voto. E tabata core riba su scooter pa bay su trabou. E 
tabata tin un biblioteca na su cas na unda e tabata fia buki 
na pueblo, frère, pastoor y soeurnan. 


Señora Laura a laga un manuscrito atras cu despues a 
publica na un buki cu ta hiba e titulo,’Ons Eilandje’ na unda 
na un manera bunita a discribi e bida di antaño di Aruba. 
Nos tabata honra cu presencia di e dos yiunan di Señora 
Laura d.f.m., cu ta Andres (Dechi), y Inca Wernet, cu ta su 
unico yiu muher. 
Nos Prome Minister, Evelyne Wever-Croes a honra nos cu 
su presencia. Tambe nos minister di Enseñansa y Deporte, 
Endy Croes y directora di SKOA, juffrouw Anuesca Baly. 
Nos a sera e mainta aki cu un brindis na Centro San Martin, 
unda nos a celebra nos 60 aña di existencia, nos hubilarionan 


y e bida significante di e dama na ken nos scol ta nombra. 
Nos ta gradici Señora Betty Werleman cu su nieta Nealeny 
Tromp cu a deleita nos e mainta aki cu propio composicion 
riba tambu. 
Aki sr Dechi Wernet, a sorpresa nos Prome Minister, e direc- 
tora di SKOA y e cabesante di CLWP cu un obseqiuo di un 
edicion di e corant Antiliaans Dagblad na unda a sali e prome 
parti di e ‘Ode aan Laura Wernet-Paskel” cu e escritor Henry 
Habibe a dedica na Sra. Laura d.f.m. 
Merecidamente a nombra e Señora aki, banda di Señor 
Betico Croes cu ta e figura masculino di milenio, como e 
figura femenino di milenio. 
Nos ta gradici Señor Elias Aarab, un docente di Ingles di 37 
aña, di desendiente Arubano, 
biba na Hulanda cu a entrega un peticion na Hulanda pa 
nombra un caya na Señor Laura Wernet-Paskel, cu Hulanda 
a acepta. 
E coronacion riba e bida remarkabel cu Señora Laura 
Wernet-Paskel d.f.m. a hiba ta e dedicacion aki di un caya na 
Hulanda, Den Haag na su nomber. 


Colegio Laura Wernet-Paskel 
a gradici, celebra y conmemora 

S 
honnan, e momento tan spera a yega! Despues di un rondo 
di “fula pulso”, un rondo di “un pa tera, un pa lama”, e gran 
final a yega awe, 17 di september, cuminsando pa 4’or di atar- 
di na Fermin’s Bar BQ, pa wak cua dje “legendarionan” di 60+ 
lo bay cu e Copa Jani Brokke Bola 8 60+! Entrada lo ta comple- 
tamente gratis y ta invita full pueblo di Aruba pa bin presencia 
biyar legendario di añanan 60 y 70! 


Na Hulanda nan tin un dicho: “men weet nooit hoe een koe een 
haas vangt”, pero prome cu nos bay splica esaki, nos kier a 
trece e “stand van zaken” despues di siman pasa. Den winners 
round, Gino Geerman ta duna Ricky Quant un “makeover”, 
Junini ta ground Omar “Kilowatt” Lampe, Franklin Ruiz ta haya 
e grato noticia cu “Lucky Viviano” Frank a haya un atake dje 
virus “E. Colio” (Escherichia Colius) y no por presenta, y Edwin 
Chirino ta manda Ernesto “De Haas” Pardo pa losers round! 
Siguientemente Gino Geerman a falta concret contra Junini, y 
“All time legend” Edwin Chirino ta manda Franklin “Frenzo” Ruiz 
bay “zing een kilo lager”! Pues awe diasabra den winners round, 
e desenlace lo ta bay ta entre Junini Quant vs Edwin Chirino! 


Den losers round e momentonan “de la verdad” tabata cay na 
ordo! Legendario Buchi “De Koe” Briezen ta enfrenta legendario 
Ernesto “De Haas” Pardo, y ta aki ta caminda e dicho Hulandes 
a cay den wega! Buchi ta down 1-0, pero celebrando su haci- 
mento di aña na ordo, Buchi ta cuminsa marca paso rond di 
mesa, tabla cos na 1-1 pasando Ernesto e unico capoti den e 
torneo, pa despues gana e bataya cu 2-1! “Men weet nooit hoe 
een koe een haas vangt”! Histeria total den e localidad! Pero 
warda! Fiesta no a caba ainda! Buchi ta sigui y ta raspa nada 
menos cu “Sheik” Orman tambe! 


Den otro bracket, Ricky Quant ta tumba Carlos “Pythagoras” 
Croes, pa despues pone blackout pa Omar “Kilowatt” Lampe! 
Shonnan, wanta duro, awe losers round ta sigui cu nada menos 
cu “Legendario” Buchi Briezen vs Gino Geerman, y Ricky Quant 
vs Franklin Ruiz! 
Como gradicimento, e organisado dje torneo, sr. Moonchi Kelly, 
ta invita tur participante dje torneo pa bin “dal dos friu” na su 
nomber awe y como broche de oro lo ta bay tin un special pa 
full pueblo di Aruba cu por tene un taco di biyar den man: “THE 
CHALLENGE TABLE”! 


Si shonnan, ta bay tin un mesa disponibel pa ken cu ta, di cua 
bario cu ta, di ki edad cu ta, pa challenge otro ariba e mesa ey! 
Claro e challenge no por ta por nada! 
E por ta pa un drinks, un florin, un sunchi, un weekend stay, e 
Camaro of Harley para ey fo, pero e mester ta pa algo! Shonnan, 
no perde e primicia unico aki, awe 17 di september, cuminsando 
pa 4’or di atardi! Yegaaa! 


Grandioso final torneo Jani Brokke Bola 8 60+ 


23 


AWEMainta 
Internacional 
Diasabra, 17 September 2022 


P 
or lo menos dies victima mortal y cuater persona dispar- 
ce, entre nan un mucha cu tabata cu su mama den auto, 
t’e saldo di e fuerte inundacionnan provoca pa awasero tor- 
rencial den e provincianan Italiano di Ancona y Pesaro-Urbi- 
no, segun medio local. 
E ciudad di Cantiano, cu un poblacion di 2 mil persona ta un 
di e areanan mas afecta p’e awasero unda cu a cay mas di 
400 mm di awa den algun ora. 
E awa a lastra auto y a inunda piso abao di e viviendanan, 
provocando panico entre e habitantenan. 
Mientras cu un centenar di bombero y ekipo di rescate a 
traha pa rescata “decenas di persona cu a refugia riba dak 
di cas y mata.” 


“Mi ta siguiendo for di e sala regional di Proteccion Civil, 
hunto cu tur e otro autoridadnan, e evolucion di e crisis 
meteorologico gravisimo cu a afecta nos region y e accion di 
rescate di parti di tur e operadornan. Ta memento di preo- 
cupacion extremo,” e politico Italiano, Francesco Acquaroli 


a señala riba red social. 
Di su parti, e alcalde di Cantiano, Alessandro Piccini, a pidi 
e ciudadania “mantene calma y evita situacion di riesgo.” 
“Cantidad di awa ta cayendo riba Kantiano. Varios riu a bay 
over. E awa a inunda e cayanan central di e pais. Varios area 
ya ta bao awa. E red di caretera municipal ta interumpi varios 
caminda,” el a indica. 


E 
subida di e tiponan di interes p’e banconan central ta 
menasa pa trece cu ne un recesion global den 2023, 
Banco Central ta adverti den un informe publica diahuebs. 
Segun e institucion financiero mundial, e economia global 
ta sufriendo e mayor caida desde 1970, despues di e recu- 
peracion posterior n’e recesson y e confianza di e consumi- 
dornan a cay ya di forma mas abao cu den e periodo prome 
cu e recesionnan mundial anterior. 


E ehecutivo a expresa su preocupacion n’e posibilidad cu 
e tendencianan aki ta persisti “cu consecuencia duradero 
y devastador” p’e habitantenan di e economianan di e 
mercado emergente y den desaroyo. 


E aumento di e tiponan di interes ta produciendo rond 
mundo “cu un grado di sincronisacion cu no a mira den e 
ultimo cinco decadanan,” e estudio a constata. 
E indice di inflacion mundial por mantene rond di 5% na 
2023, casi e dobel di e promedio di e cinco añanan prome 
cu e pandemia. 


Ta sugeri cu pa reduci e inflacion e banconan central aumenta 
e tipo di interes den dos punto porcentual adicional, ademas 


di e aumento di dos punto procentual ya registra na 2021. 


Presidente di Banco Mundial, David Malpass a indica cu e 
politiconan mester genera inversion adicional y mehora e 
productividad y e asignacion di capital, cu ta fundamental 
p’e crecemento y reduccion di pobresa. 


E recesionnan anterior a mustra e riesgo di permiti cu e 
inflacion mantene halto durante hopi tempo mientras cu e 
crecemento ta debil, e estudio ta añadi. 


Varios persona a desapareci 


Awasero torencial na Italia ta laga por lo menos 10 morto 


Banco Mundial ta adverti 


Subida di interes por desemboca den un recesion mundial 

WILLEMSTAD - Corte di Husticia 
a duna e maton dje coki di truk’i pan 
Palo Blanco Grill aumento pero no di 
sueldo sino di castigo pa asesinato dje 
coki Lenard Gwensley Frederick kende 
tabatin 25 aña dia cu imboluntaria- 
mente el a bandona e mundo aki causa 
pa balanan di un arma cu G. Jansen 
a uza pa los un rafaga di tiro riba e 
victima. 
Corte di Husticia a aumenta e castigo y 
a dicta cu Jansen mester sinta 17,5 aña 
den wangalan p’e asesinato pasobra e 
no a demostra ningun sorto di pena pa 
su mal hecho. 
P’e mentalidad aki el a haya dos aña y 
mei mas pa medita riba su accion. 
E likidacion a sosode na aña 2016 pa 
motibo di un pleito cu Jansen tabatin 
cu Lenard Gwensley Frederick riba 
cuminda cu el a pidi na Palo Blanco 
Grill. 
Jansen e tempo ey tabatin 22 aña y el 


a mata Lennard di 25 aña den anochi 
di diasabra pa diadomingo n’e truck di 
pan. 
Te ora polis a yega ya e victima a muri 
caba y tabata benta abou den e truck. 
E rafaga di tiro a alcance na su pecho. 
Despues polis a tene entrada hudicial 
den un cas na Gosieweg caminda nan 
a aresta e maton. 
Corte a duna aumento di castigo pa 


asesinato premedita. 
E pistolero tabata conoce e victima y 
el a bay busk’é anochi laat n’e truck 
di pan caminda a start un discusion y 
caminda e maton a menasa e victima 
diferente biaha cu e ta mat’é. 
Despues di esey e acusado a bay cas 
bay cambia paña y busca un tapa-cara 
y a retorna cu un arma di candela. 
Ora el a yega n’e truck el a cuminsa 
grita e clientenan presente “hala hala” 
pero no referiendo na titulo di un 
popular cancion dje tempo ey sino pa 
nan move pa nan no haya bala. 
El a tira e victima tres biaha pero 
despues dje balasera a insisti cu no ta 
su persona a tira e coki mata. 
Dos testigo presencia a mustra polis ta 
ken a tira e coki y como e homber cu 
tabatin un discusion cu e coki. 
Maske Jansen a nenga te na morto y a 
bay cambia paña pa despista polis, na 
final el a cay. 


WILLEMSTAD – Diahuebs den Corte 
di Husticia a condena e fotografo di 
prensa y reportero di radio y televi- 
sion Umpie Welvaart na un castigo di 
cuater aña di prizon. 
Den practica esaki ta nifica cu e lo sinta 
3 aña of menos. Originalmente corte 
den prome instancia a absolve Welvaart 
di culpa pero den apelacion, e tribunal 
superior a contene na 4 aña despues 
cu Abogado General a demanda 4 aña 
y mei pa e fotografo den e caso cu a 
bira conoci como “El Capo”. 


Ministerio Publico a apela e absolucion 
y e veredicto e tres huesnan a haye 
culpabel. 
Umpie Welvaart tabata doño di e boto 
El Capo bordo di cual a transporta 
16 kilo di cocaina for di Venezuela pa 
Corsou. 


Corte a condena capitan dje boto 
tambe pero no ta conoci si e la keda 
Corsou pa warda riba su proceso. 
Capitan dje boto tambe a ser condena 
y ta solamente un matros dje boto a 
sali liber mescos cu tabata e caso den 
prome instancia. 
E contrabanda di droga a tuma luga 
dia 22 di augustus di 2019 ora cu 
Wardacosta a para e boto pa confisca 
un lote di pisca cu tabatin bordo dje 
boto y a bin dal den yen di paki di 
cocaina. 
E capitan a conta cu ta doño dje boto 
kende a duna ordo pa bay busca e 
pisca y pakinan di droga pero semper 
a insisti cu e no tabata sa cu tabatin 
cocaina scondi den e boto. 
Corte di Husticia no a kere den e cuenta 
di hada aki y a husga cu autoridadnan 
tin prueba cu grabacion telefonico dje 


capitan y Umpie. 


Cu esaki Corte a desbarata e cuenta di 
Compa Nanzi cu ta otro hende a sconde 
e droga den e boto pasobra e comber- 
sacion cu nan a graba a confirma tur 
cos. 
Umpie a haya castigo adicional tambe 
pasobra e la comete e barbaridad di 
bay paga un hende cu lo a actua como 
testigo. 
Y mescos cu tur condenado. Umpie y 
su complicenan tin dos siman pa apela 
e veredicto. 


Fotografo di prensa ‘Umpie’ Welvaart 
condena na 4 aña preso pa narcotrafico 


Mas castigo pa maton di coki di truk’i pan 

WILLEMSTAD - Riba peticion di Minister di Husticia, 
Conseho di Minister a bay di acuerdo pa apunta señora mr. 
Cornelia A.P. Thesseling-Baaten como notario. 
Riba peticion di Minister di Asuntonan General, Conseho di 
Minister ta bay di acuerdo pa haci un peticion na tur minis- 
terio pa tuma e pasonan necesario pa haci posibel cu clien- 
tenan por haci uzo di toilet den e establecimentonan di 
gobierno caminda ta ofrece servicio na publico. 
Riba peticion di Minister di Husticia, Conseho di Minister 
ta bay di acuerdo pa autorisa e abogado general di Corsou 
pa – na nomber di Corsou – yega na un contract pa tempo 
indefini caminda ta ofrece asistencia huridico na person- 
anan di menos recurso, cu e siguiente abogadonan: 
• Sra. Jo-Anne L.M. de Wind 
• Sr. Roberto B.K. Polsbroek 
• Sr. Artoir C. Herrera 
• Sra. Bernice J. Rollings 


Den e cuadro aki a bay di acuerdo tambe pa presenta e 
decreto nacional den concepto na Gobernador pa firma. 
Conseho di Minister ta bay di acuerdo cu contenido di e ley 
den concepto cu a inicia y ta acorda pa trece cambio na e 
ley di caretera y trafico y pa presenta esaki na Gobernador 
pa firma. 


Conseho di Minister ta bay di acuerdo cu contenido di e 
reportahe interino di Reino Hulandes encuanto e Tratado pa 
elimina tur forma di discriminacion di rasa (CERD), cu aporte 


di Corsou. 


Conseho di Minister ta bay di acuerdo cu contenido di e di 
shete reportahe periodico di Reino Hulandes encuanto: 
• e Tratado pa elimina tur forma di discriminacion contra 
hende muhe (CEDAW) cu aporte di Corsou; 
• e Tratado cu ta encera leynan economico, social y cultural 
(ESOCUL) cu aporte di Corsou. 
*Conseho di Minister a aproba pa bay di acuerdo cu aporte 
di Corsou manera indica den e “Human Rights Report 2022”. 
8. Riba peticion di Minister di Husticia, Conseho di Minister 
ta bay di acuerdo pa apunta: 
• sr. E. Sambo como “Hoofd Bedrijfsvoering” di Cuerpo 
Policial di Corsou; 
• sr. R. Ellis como “Korpschef” di Cuerpo Policial di Corsou. 


WILLEMSTAD - Un Curasoleño na Hulanda cu entre januari 
2013 te cu 12 juli 2016 a laba placa pa cumpra cas cu pool 
y varios vehiculo motorisa na Hulanda. 
Siman pasa e la haya tende di Abogado General cu Corte 
Supremo no por atende su apelacion pasobra e la comete 
e delitonan net den un periodo cu a cambia ley penal pa 
labamento di placa. 
Den e periodo di tres aña y mei e homber a laba sumanan 
grandi cu e la gana cu negoshi di droga, cumprando un 
auto, un motorcycle, un tereno y un cas cu pool na Corsou 
cu placa di droga. 
Ta obvio cu e acusado a haci esey a purba di tene e placa 
cu e la gana ilegalmente for di bista di belasting y husticia. 


Esey ta delitonan economico cu ta afecta e sistema finan- 
ciero y economico di pais. 
Ta actuacion di personanan manera e Curasoleño aki ta laga 
pasa comosifuera cu ta cu placa legal nan a haci negoshi y 
e placa ta sigui circula den e circuito criminal na Hulanda y 
na Corsou. 


Labamento di placa ta debilita fundeshi democratico di 
sociedad y corte a tuma e Curasoleño masha na malo cu e 
no ta mira cu e la haci malo. 


P’e motibo aki corte a dicta un castigo di 16 luna di cual 
4 condicional cu periodo di prueba dia e caba di sinta su 
castigo. Ta trata di un Curasoleño di 42 aña di edad kende 
a contrata tres abogado na Rotterdam pa defende su caso. 
Pa colmo su abogadonan a registra su apelacion laat na 
Corte Supremo di manera cu aki tambe e la perde su cen 
y como cherry riba e bolo Corte a pone beslag riba tur e 
cosnan cu e la cumpra cu placa sushi. 


Curasoleño na Hulanda 
tabatin auto, motorcycle cas 
cu pool y hopi placa cash 


Gobierno a tuma decision pa: 


Nombra notario nobo y hefenan nobo di cuerpo policial Corsou 

UN SNECHI DI PALABRA DI DIOS 


XXV DIADOMINGO ORDINARIO 18.09.22 #381 
I lectura: Amos 8, 4-7 
Salmo: 113 
II lectura: 1 Tim 2, 1-8 
Evangelio: Lc 16, 1-13 


Den e tempo aya Hesus a bisa su discipelnan lo siguiente: “Tabatin un cierto homber rico cu tabatin un administrado. 
A sosode cu nan a denuncia e administrado cerca su shon, pasobra e tabata drispidi su propiedad. E shon a yama su 
administrado y a bis’e: “Ta kico e cos cu mi a tende di bo ey? Duna mi cuenta y rason di bo maneho, pasobra asina bo 
no por sigui traha pa mi.’ E administrado a pensa: ‘Kico mi mester haci, awor cu mi shon ta bay kita mi for di mi trabou 
di administracion? Coy un pik di coba buraco? Mi no tin forsa pa haci e cos ey! Of mi mester cana pidi limosna? Mi tin 
berguensa! Ahan! Mi sa kico mi tin cu haci pa sigura cu ora e kita mi for di mi posicion, algun hende lo ricibi mi den nan 
cas.’ El a bay yama e hendenan cu debe su shon un pa un. E prome el a bisa: ‘Cuanto bo debe mi shon?’ E contesta 
tabata: ‘Shen bari di azeta di oleifi.’ E administrado a bis’e: ‘Tuma e recibo y cambi’e lihe, pone cincuenta!’ Despues el 
a informa cerca un otro: ‘Abo, cuanto bo debe?’ E contesta tabata: ‘Shen saco di trigo.’ E administrado a bisa: ‘Tuma 
e recibo aki cu bo a traha, cambi’e pone ochenta!’ E shon a elogia con bispou e administrado inhusto tabata. Si, asina 
ta: Hende cu ta sigui e mundo aki, ta trata otro cu mas sabiduria cu hende cu ta sigui e luz. Tambe Mi ta bisa boso: cera 
Amistad cu yudansa di placa engañoso, pasobra ora esey faya boso, nan lo ricibi boso den cas eterno. 
Esun cu ta fiel cu cos chikito, lo ta fiel cu cos grandi y esun cu ta deshonesto cu cos chikito lo ta deshonesto cu cos 
grandi tambe. Si boso no tabata confia cu rikesa engañoso di e mundo aki, ken por confia boso cu rikesa berdadero? 
Anto si boso no ta di confia cu loke ta pertenece na otro, ken lo a duna boso loke ta pertenece na boso? Ningun catibo 
di cas no por sirbi dos shon, pasobra sea e ta odia esun y stima e otro, of e ta pega un na su curason y menosprecia e 
otro. Boso no por sirbi Dios y placa pareu.” 


Palabra di Señor 


MENSAHE 


Nos ta biba den un mundo di materialismo. Materia ta un 
producto di comercio. Pa administra e biennan material nos 
ta uza placa. Facilmente nos por bira catibo di placa y mir’e 
como algo cu tin balor superior. Cu placa por resolve hopi 
problema. Toch Hesus ta mustra nos awe cu tin balornan 
superior riba placa y biennan material. Nan ta por ehempel 
amistad, cariño, husticia, generosidad. Un dia nos mester 
duna cuenta di nos administracion (di nos bida). 
Administrado di evangelio di awe a probecha ultimo tempo di 
administracion no pa busca mas placa sino pa busca amistad 
y practica generosidad. P’esey tambe e ta haya elogio. Shon 
no ta gaba su inhusticia y administracion corupto sino su 
astucia. Na tempo el a ripara cu no ta placa, sino e bon cu 
e lo haci en fabor di otro lo scapa su bida. Mara cada un di 
nos comprende na tempo cu no ta e placa lo haci nos feliz, sino actonan di generosidad cu nos ta haci en fabor di otro. 
Mientras bo tin bida y bo ta administra cosnan material haci tur cos posibel pa uza nan en fabor di esnan den necesidad. 
Haci bon uzo di cosnan material, pa nan yuda bo alcansa cosnan spiritual…celestial. 


ORACION 
Libra mi Señor di e apego na cosnan material. 


PROPOSITO 


Practica obranan di caridad en fabor di esnan cu tin mester di nos yudansa. 


27 


AWEMainta 
Diasabra, 17 September 2022 


Fortaleza Pa Famia 


KICO ta maldicion di generacion? Esaki ta un habito, 
capricho i of comportacion cu ta pasa di generacion 
pa generacion. Cuanto aña ta un generacion? Awel un 
generacion ta 30 aña en general pero tin paisnan den 
cual e ta wordo conta na 40 aña. 


Ki ora maldicion di generacion ta cay riba un hende, ora 
e persona scoge pa biba den maldad y desobediencia di 
su antepasadonan, y imita nan den nan maldad, capricho 
y falta di respet pa Dios. 
Tur esaki ta para skirbi den Deuteronomio Capitulo 27 y 
28 completo, Romanonan 1;21-32. 


Tin hopi malesa cu cientifica mente hende ta acepta y cu 
ta wordo bisa na hende awel bo tin e malesa aki pasobra 
ta cos di famia,pero Cristo Hesus tin poder pa cura tur 
malesa.(Isaias 53:5+6). 
Tene cuenta cu e unico cu por kibra maldicion for di riba 
bida di un hende ta Cristo Hesus di Nazareth, pasobra cu 
Su morto e a hiba tur maldicion na e cruz. 


Tin hopi hende no kier bandona e bida bieu di nan ante- 
pasadonan ,y nan ta tribi di bisa cu nan ta biba manera 
nan mayornan a biba . Y nan ta permanece den inmor- 
alidad, adulterio, idolatria y bruheria, cualnan ta cuna di 
stress, depresion y malesa mental. 


Palabra di Dios ta bisa den 2 Corintionan 5;17 P’esey si 
un persona ta den Cristo criatura nobo e ta tur cos bieu 
a pasa y a wordo haci di nobo. 
Romanonan capitulo 8:1 ta bisa: P’esey awor no tin 
condenacion pa esnan cu ta den Cristo Hesus. 


Salud mental ta un tema cu awor tur hende kier opina 
di dje pero poco di nos kier bay na e rais di e asunto, y 
asina kibra cu maldad y wordo libera. 


No ta tur cos cu hende ta acepta ta boluntad di Dios, por 
ehempel: 


Un famia caminda tur e yiu muhenan ta haya yiu ,no ta 
caba scol, pero ningun no ta casa. 


Un Famia caminda e mayornan a divorcia y ningun di e 
yiunan cu a casa no a keda casa. 


Un famia caminda e tata tin yiu afo di matrimonio, y su 
yiunan homber a bini ta haci mesun cos. 


Un famia mara den alcohol. 


Un famia mara den droga. 


Hende cu ta pretende cu nan mester kibra un bida matri- 
monial y asina nan logra nan felicidad. 


Un mama cu tin 5 yiu , pero cada uno tin un tata. 


Mucha homber jong cu ta cana traha yiu tur caminda, sin 
por crianan. 


Hobennan cu ta lanta den cas mira nan tata ta bringa 
cu nan mama, y ta haci mesun cos awor den nan matri- 
monio. 


Mucha homber/muhe jong cu ta pretende cu e mester 
tin relacion cu hende casa. 


Hobennan cu ta bini for di famia di violado di mucha, y cu 
a sigui den paso di nan antepasadonan. 


Hobennan cu no ta interesa pa caba scol ni tampoco 
traha. 


Sensualidad, inmoralidad, perversidad cu nos ta mira 
ta tuma luga awendia cual hasta ley ta proteha no ta 
boluntad di Dios. 


Tin hopi cos cu ta wordo tolera, cu ta wordo apoya, cu 
hende ta tuma como normal, pero cu ta causante di 
problema di salud mental, pasobra nan curpa kier hiba 
un bida, cu mentalmente nan no por soporta . 


Ningun terapia, tampoco remedi por kibra maldicion di 
generacion y libra hende di spirito impuro, solamente un 
bida entrega na Cristo Hesus,por haci esey. 


Si Cristo no cambia bo bida ta ken lo por cambie? 


Sinceramente, Pastor Marcel Balootje 


Maldicion di generacion enemigo di salud mental 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza 
~Cado Wever 


Cu dolor na nos curason, nos ta anuncia fayecimento di: 


Alex Edward 
Toppenberg 
“Etty” 
Miembro den Ordo di Oranje Nassau 
*19-08-1943 †13-09-2022 


Na nomber di su: 


Esposa: Corma Toppenberg 
Tata: † Gilberto Toppenberg 
Mama: † Petra Toppenberg 
Tanta: Mamachie 
Rumannan: Athield “Addy” y Lucille Toppenberg 
Aivre “Ivy” y † Cees Dekker 
Hubert “Yubi” y Frieda Toppenberg 
†Ronald “Ronny” y Erseline Toppenberg 
Alwin y Irma Toppenberg 
Gilbert “Shelly” y Elsie Toppenberg 
Osling y Joke Toppenberg 
Madeliene Toppenberg 
Osrick y Jenny Toppenberg 


Subrina(o)nan: Ethline y Sigfried y yiunan, Mascha Toppenberg, 
Jurina y Maglio y yiu 
Gina y Dito y yiunan, Sharine y Gino y yiunan, Renick, Alwin, Ilonka 
y Jean-Michel y yiunan, Manon y Roger y yiunan, Othmarr y yiunan, 
Saida y Jamal y yiunan, Alexandra, Aina y Michael y yiunan, Nadia 
y Adam y yiu, Sheldon y Mayra y yiunan, Shella, Ivolaine y yiunan, 
Jeanine y Gert-Jan y yiu, Rienick, †Jarino y yiunan, Shannon 


Suegro: Jan Vroegindeweij 
Suegra: Paula de Jong 
Cuña: Jeannette Ramirez 
Primo ruman: Eric y Francis Escalona 
Su intimo amigonan: Johnny Chemaly, Didi Donker, famia Dos Santos 
(Korsow), Bacuna na Hulanda, Colo, Martin, Archie, Mireille, Marietje, 
Feliz y Frido 


Demas famia: Toppenberg, Godoy, Goeloe, Escalona, Breakfast 
Club, Louis Maria, Soliana, Kroon, de Haak, Petronia, Tjen-A-Koei, 
Lacle, de Lannoy, de Nobrega, Holmond, Caster, Sanchez, Prawlido, 
Spencer, van Gaalen, Euphrosina, Oskam, Pikus, Luxembourg, 
Cortes, Pieternella, Fang, Jonis, Weert, Domacasse, Luzac, da Silva 


Full famia di Companashi forever, amigo nan fiel di Djiespie’s 


Despensa nos si den nos tristeza nos por a lubida un of otro persona 


Acto di condolencia lo tuma lugar Diabierna 16 di september 2022, 
di 6:00PM – 9:00PM na Aurora Funeral Home. 


Acto di despedida lo tuma lugar Diasabra 17 di September 2022 di 
1:00 pm pa 4:00 pm na Aurora Funeral Home. Cremashon lo tuma 
lugar den seno familiar. 


Nos ta lamenta cu despues di entiero nos no ta ricibi bishita di 
condolencia na cas. 


Gradicimento 


Pa medio di esaki famia kier a gradici 
tur hende cu di un of otro manera a 
mustra atencion y a duna nos sosten pa 
fayecimento y entiero di nos defunto 
stima: 


CHARLES B. BAARH 
Cariñosamente yama “Opa, Charles of 
Charlie Sapaté” 


Gradicimento ta bai na tur famia, 
conocirnan y amigonan cu acompanja nos den e momentonan 
dificil. 
Un danki special ta bai na San Pedro Paviljoen afdeling Azalea pa 
nan bon cuido y na Royal Funeral Home pa nan bon servicio. Na tur 
cu a demostra nan sosten y apoyo di un of otro forma. 
Boso atencion y presencia tawata un gran consuelo pa nos. 


Danki di profundo di nos curason. 


Na nomber di su yiunan, nietonan y demas famia. 


Gradicimento y invitacion 


Den nomber di nos famia nos ta gradici tur cu di un of otro 
forma a comparti e momentonan dificil di fayecimento y 
despedida di nos difunto stima, 


Glenda Tromp-Hek 


Un danki especialmente su ex- 
coleganan di ALM, su ex-coleganan 
di Departamento di Migracion, su 
amiganan di Aquarius Divas y su ex- 
coleganan di Traimerdia. 


Un danki sincero tambe ta bai na 
su dokternan Dr. Agustin Garcia 
Sanz, M.D. & Dr. Ali Garcia Marquez, 
M.D., dr. Yuri Casseres, personal di 
Afdeling Dialyse y Wondenpoli di 
HOH y ImSan, personal di Lite Life Medicab pa nan cuido, 
esfuersonan y servicio pa cu nos Glenda te na final. 


Nos ta invita boso pa compaña nos na Santo Sacrificio di misa 
cual lo tuma lugar na misa Pro-Cathedral San Francisco di Asis 
na Oranjestad. 


Diamars 20 di September, Diaranson 21 di September y 
Diahuebs 22 di september 2022 pa 7or di anochi. 


Boso atencion y presencia durante fayecimento y entiero 
tabata un sosten y consuelo pa nos pa esaki un danki na 
boso tur. 


Na nomber di su esposo, yiu y rumannan 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta anuncia fayecimento di: 
Christine E. D. C. 
Gamez Galezo 
*28-08-2019 †11-09-2022 


Acto di entiero lo wordo anuncia despues. 


Apocalipsis 21:4 Y les secara toda lagrimas de sus ojos, Y la muerte 
ya no existira, ni habra mas tristeza ni llanto ni dolor. Las cosas 
anteriores han desaparecido. 


Nos ta anuncia fayecimento di: 
Jose F. 
Boissard Araujo 
*21-08-1934 - †10-09-2022 


Na nomber di su: 
Casa: Sra, Dilcia Peguero de Boissard 
Yiu na Aruba: Paloma Boissard 
Nieto na Aruba: Tyrese Milliard 


Yiunan na rep. Dominicana:Belkis Boissard 
Raisa Boissard 
Yulkania Boissard 
Francis Boissard 
Luis alfonso Boissard 
Fidel ernesto Boissard 
Jhonny Boissard 
Jose Collado 


Rumanan na Rep. Dominicana: Mercedez Boissard 
Rafelito Boissard 
Roque Boissard 
Andres Boissard 


Swa: Williams Yepez 


Gregory Burgos, Yvelise Araujo 


Nietos, sobrinos, hijastros y demas Familiares en Rep. DOMINICANA 
Nos disculpa si den nos tristesa nos por a lubida cualquier persona. 


Condolencia lo tuma lugar na Aurora Funeral Home Dialuna 19 di 
September 2022 di 7’or pa 9’or di anochi. 


Acto di Despedida lo tuma lugar na Aurora Funeral Home Diamars 
20 di September 2022 di 2’or pa 4’or di atardi. Cremashon lo tuma 
lugar den seno familiar 


Nos ta lamenta cu despues di entiero nos no ta ricibi bishita di 
condolencia na cas. 


“E tempo di bay a yega. Mi a lucha e bon lucha, mi a termina e 
careda, mi a warda e fe.” 
Tim 4-6b-7 


Mercedes 
Leticia Celedón 
Cariñosamente yama Meche 
*5 augustus 1926 - †5 september 2022 


Yiu: †Nelson Henriquez-Celedón 


Nieto: Isaac Henriques-Vides 


Voogd (tutor): Buchi Maduro 


Ayudante: María Sambrano 


Manera yiunan: 
Charmaine Tromp-Maduro y famia 
Alex Maduro y famia 
†Andy Maduro 


Manera nieto: Junior Maduro 


Rumannan: Cidia Yacopucci-Celedón 
†Carmen Escudero 
†Miguel Celedón 


Subrinonan: Madel, Melanie, †Donald, Jacky. 


Bisiñanan: Toña, Julia, Gisela, Belkis, Chave, Ariel, 
Mercedes cu Buchi y famia 


Amistadnan di cas: Meme, Papi, Rosa, Tecla, Elsa, 
Irma, Danila, Hailyn y famia 


Demas famianan na Australia, Colombia, Hulanda y Merca. 


Demas famia: Celedón, Villar, Escudero, Márquez, Velázquez y 
Bermudez. 


Ta invita pa acto di condolencia y despedida cu lo tuma lugar 
dialuna 19 september 2022, for di 2:00 PM - 4:00 PM na misa Pro 
Catedral na Oranjestad y despues pa santana di Sabana Basora. 


No ta ricibi bishita na cas despues di entiero. 
Disculpa nos si por a lubida algun nomber den nos tristesa. 

